প্রথম দিনে ‘এমার্জেন্সি’র বক্স অফিস কি বলছে !

কলকাতা: কঙ্গনা রানাওয়াতের (Kangana Ranawat) ছবি ‘এমার্জেন্সি‘(Emergency) নানান জটিলতা কাটিয়ে অবশেষে গতকাল মুক্তি পেয়েছে। ১৯৭৫ সালে তৎকালীন ভারতের প্রধানমন্ত্রী ইন্দিরা গান্ধীর(Indira Gandhi) জারি করা জরুরি অবস্থাকে ঘিরে তৈরি হয়েছে এই ছবির পটভূমি।এই রাজনৈতিক নাটক নিয়ে সেন্সরবোর্ডের সঙ্গে ঝামেলাতেও জড়ান তিন। শিখ সম্প্রদায়কে ভুলভাবে উপস্থাপন করার অভিযোগে পাঞ্জাবের বহু জায়গায় সম্প্রচারের অনুমতিই পাচ্ছে না সিনেমা।

কঙ্গনা অভিনীত এবং পরিচালিত এই ছবি ‘সিনেমা লাভার্স ডে‘(Cinema Lovers Day) তে মুক্তি পেলেও বক্স অফিসে ২.২৫ কোটি টাকার বেশি সংগ্রহ করতে পারেনি। অনেকেরই মতে এই ছবি নিয়ে গঙ্গনার এতদিন ধরে ঢাক ঢোল পেটানো খুব একটা কাজের হয়নি। ইন্দিরা গান্ধীর রাজনৈতিক জীবনের ‘সত্য ঘটনা’ অবলম্বনে তৈরি এই ছবি প্রথম দিন যে খুব একটা সাড়া জাগাতে পারেনি তা বক্স অফিসে টাকার অংকই বলে দিচ্ছে। চলচ্চিত্র প্রেমীদের অনেকের মতেই ইন্দিরা গান্ধীর চরিত্রে তার দুর্দান্ত অভিনয় যথেষ্ট প্রশংসারযোগ্য হলেও পরিচালক হিসেবে তিনি দৃষ্টি আকর্ষণ করতে পারেননি।

আরও পড়ুন: বান্দ্রা থেকে ট্রেন ধরেছিল সইফের হামলাকারী!

আগামী দিনে ‘এমারজেন্সি’ বক্স অফিসে কতটা সফল হবে তা নিয়ে যথেষ্ট সংশয় আছে। কারণ আগামী ২৪ শে জানুয়ারি মুক্তি পাবে অক্ষয় কুমারের ছবি ‘স্কাই ফোর্স’। আর চলতি মাসের শেষের দিকে শহীদ কাপুরের ‘দেবা’ মুক্তি পেতে চলেছে। কাজেই আগামী দিনে ‘এমার্জেন্সি’- রাজনৈতিক নাটক সম্মুখ লড়াইয়ের মুখোমুখি হতে বাধ্য।

অন্য দিক থেকে দেখলে ছবিটি সেভাবে বড় অঙ্ক ঘরে না তুললেও, পাঁচ বছরের মধ্যে কঙ্গনার সবচেয়ে বড় উদ্বোধন এটি। গত পাঁচ বছরে কঙ্গনার একক মুক্তির তুলনায় ছবিটির ওপেনিং বেশ ভালো। কঙ্গনার আগের ছবি, সর্বেশ মেওয়ারা-র ২০২৩ সালের অ্যাকশন ফিল্ম তেজস ঘরোয়া বক্স অফিসে উদ্বোধনী দিনে ১.২৫ কোটি টাকা আয় করে। এর আগে ০২২ সালের অ্যাকশন ছবি ‘ধাকড়’ বক্স অফিসে প্রথম দিনে ১.২০ কোটি টাকা আয় করেছিল। এর আগে, তামিলনাড়ুর প্রয়াত মুখ্যমন্ত্রী জে জয়ললিতার জীবন অবলম্বনে নির্মিত আরেকটি রাজনৈতিক বায়োপিক- থালাইভি (২০২১) প্রথম দিনে তামিল, তেলেগু এবং হিন্দি তিনটি ভাষায় মুক্তি পাওয়া সত্ত্বেও খাতা খুলেছিল ১.৪৬ কোটি দিয়ে। আর করোনা লকডাউনের ঠিক আগে, ২০২০ সালের জানুয়ারিতে কঙ্গনার সবচেয়ে বড় উদ্বোধনটি ছিল স্পোর্টস ড্রামা পাঙ্গা। অশ্বিনী আইয়ার তিওয়ারির স্পোর্টস ড্রামাটি ২.৭০ কোটি টাকা আয় করে।

অন্য খবর দেখুন