বছরের প্রথম দিনেও ‘পুষ্পা’ দৌড়ে অনেক এগিয়ে

কলকাতা: ‘পুষ্পা ২’ (‘Pushpa 2) মুক্তির ২৮ দিন পার হয়ে গেলেও বক্স অফিসে এখনো যেন সুনামি চলছে। গতকাল নতুন বছরের প্রথম দিনেও আল্লু অর্জুনের ঝড় দেখা গেল। কোন রকমে টিকে রয়েছে বরুণ ধাওয়ান অভিনীত ছবি ‘বেবি জন’। ‘পুষ্পা ২’ ছবিটি চতুর্থ সপ্তাহে বক্স অফিসে ১১৮৫ কোটি টাকার গণ্ডি পার করেছে।
প্রথম সপ্তাহে ৭২৫.৮ কোটি টাকা সংগ্রহ করেছিল। দ্বিতীয় সপ্তাহটিও ছিল বিশাল, মোট আয় ছিল ২৬৪.৮ কোটি। তৃতীয় সপ্তাহে পুষ্পা ২ সংগ্রহ করে ১২৯.৫ কোটি টাকা।

ইতিমধ্যেই ছবির সিক্যুয়েল ‘পুষ্পা ৩: দ্য র‍্যাম্পেজ’-এর নাম ঘোষণা করা হয়েছে।এ পর্যন্ত ছবিটির এটি সর্বোচ্চ দৈনিক আয়। শুরু থেকেই যেন ‘বেবি জন’ ঝিমিয়ে রয়েছে। অ্যটলি প্রযোজিত বরুন ধাওয়ান অভিনীত এই ছবি যেন বক্স অফিসে ক্রমশই ঝিমিয়ে পড়ছে। সেখানে ‘পুষ্পা ২: দ্য রুল’ যেন ঝোড়ো ব্যাটিং করে চলেছে। আল্লু অর্জুনের রাশমিকা মান্দানা ও ফাহাদ ফাসিলদের এই ছবি শুধু হিন্দি নয় সমস্ত ভাষাতেই দর্শকদের হৃদয়ে জমিয়ে বসেছে। আমির খানের ‘দঙ্গল’ ছবির সর্বকালের রেকর্ডের কাছাকাছি পৌঁছে গিয়েছে ‘পুষ্পা ২’।